wickkiey/tamil-wikipedia-chunked huggingface dataset:
# வெள்ளன்கோயில்

## கோவில்

ஐப்பசி மாதம் இந்தியா முழுவதும் கொண்டாடப்படும் தீபாவளி பண்டிகைக்கு சில நாட்கள் முன்னதாக அல்லது பின்னதாக வரும் புதன் மற்றும் வியாழக்கிழமைகளில் பள்ளி மாரியம்மன் பண்டிகை சிறப்பாக கொண்டாடப்பட்டு வருகிறது.அக்கம் பக்கத்து கிராமத்து மக்கள் மாட்டு வண்டிகளில் தங்களது விளைநிலங்களில் விளைந்த விளைபொருட்களை காணிக்கையாக செலுத்தி வழிபடுவர்.
# சத்தியமங்கலம், தஞ்சாவூர்

**சத்தியமங்கலம்** (Sathiya Mangalam) இந்தியாவின் தமிழ்நாடு மாநிலம் தஞ்சாவூர் மாவட்டத்தில், தஞ்சாவூர் தாலுக்காவில் இருக்கும் ஒரு கிராமமாகும்.
# சத்தியமங்கலம், தஞ்சாவூர்

## மக்கள்தொகை

சத்தியமங்கலத்தில் 2001-இல் மக்கள் தொகை கணக்கெடுப்பின்படி, மொத்த மக்கள் தொகை- 3125 .ஆண்கள்- 1530 பெண்கள்- 1595. பாலின விகிதம் 1042. கல்வியறிவு விகிதம் 56.47
# 2012 கோடைக்கால ஒலிம்பிக்கில் வங்காளதேசம்

**வங்காளதேசம்** கலந்துகொண்ட தொடர்ச்சியான எட்டாவது ஒலிம்பிக் பங்களிப்புகள் 2012 சூலை 27 முதல் ஆகத்து 12 வரை இலண்டனில் நடந்த **2012 கோடைக்கால ஒலிம்பிக் விளையாட்டுப் போட்டிகளாக** அமைந்தது.  
2012 ஒலிம்பிக் போட்டிக்கு 5 வங்காளதேசியர்கள் கலந்து கொள்ள தேர்வு செய்யப்பட்டனர். அதில் நான்கு ஆண்களும் ஒரு பெண்ணும் அடங்குவர், அவர்கள் வில்வித்தை, தடகளம், சீருடல் பயிற்சி, துப்பாக்கி சுடுதல், நீந்துதல் போட்டியில் கலந்து கொண்டனர். அவர்கள் அனைவரும் நேரடித் தகுதி பெறாமல் பல்கலைக்கழக மட்டத்திலும், முத்தரப்பு அழைப்பின் மூலமும் தேர்வு செய்யப்பட்டனர். இருப்பினும் வங்கதேசம் இதுவரை ஒலிம்பிக்கில் பதக்கம் வெல்லவில்லை.
# அயனியாக்கப்பட்ட வளிமண்டலம்

**அயனியாக்கப்பட்ட வளிமண்டலம்** (Ionosphere) என்பது பூமிக்கு மேல் 60 கி.மீ. இலிருந்து (37 மைலிலிருந்து) 1000 கி.மீ. வரை (620 மைல் வரை) வியாபித்திருக்கும், அயனிகளாக்கப்பட்ட மூலக்கூறுகளைக் கொண்ட வளிமண்டலப் பகுதியாகும். சூரிய ஒளியிலிருந்து பெறப்படும் புற ஊதாக் கதிர்களின் ஆற்றலால் இங்குள்ள வளியின் மூலக்கூறுகள் அயனியாக்கப்பட்டுள்ளன. அதாவது நேர்மின் சுமையும் எதிர்மின் சுமையும் பெற்றுள்ளன. மார்க்கோனி என்ற அறிவியல் வல்லுநர் இந்த அயனி அடுக்குகள் வானொலி அலைகளை எதிரொலிக்கும் தன்மையன என்றும் இப்பண்பைப் பயன்படுத்தி வானொலி அலைகளை உலகத்தின் பல பாகங்களுக்கு அனுப்பலாம் என்றும் செயல் விளக்கமளித்தார்.
# பெண்கூந்தல் பெரணி

*** பெண் கூந்தல் பெரணி*** *** (Adiantum)*** அல்லது **(maidenhair fern)** என்பது நடைபாதை பெரணி, முதுகெலும்புகள் பெரணி எனவும் அழைக்கப்படும். இது டெரிடேசி குடும்பத்தைச் சேர்ந்தது.
}}  
- Germplasm Resources Information Network: *Adiantum*
- Flora of North America: *Adiantum*
- Flora of China: *Adiantum* species list
# ஐசிடிபி இராமானுஜன் பரிசு

**வளரும் நாடுகளைச் சேர்ந்த இளம் கணிதவியலாளர்களுக்கான ஐசிடிபி இராமானுஜன் பரிசு** (*ICTP Ramanujan Prize for Young Mathematicians from Developing Countries*) என்பது இந்தியாவின் கணிதமேதையான சீனிவாச ராமானுஜனின் பெயரில் வழங்கப்படும் ஒரு கணிதவியல் பரிசுகளாகும். இவை உலகளவில் இரு கணிதப் பரிசுகளும், ஒரு தங்கப் பதக்கமும் வழங்கப்பட்டு வருகின்றன. வளரும் நாடுகளில் மிகச்சிறப்பான கணித ஆய்வைப் புரிபவருக்கு இத்தாலி நாட்டில் உள்ள *கோட்பாட்டு இயற்பியலுக்கான சர்வதேச மையம்* (International council for theoretical Physics (ICTP)) என்ற அமைப்பு ராமானுஜன் பெயரில் உயரிய கணிதப் பரிசை ஒவ்வொரு ஆண்டும் வழங்கி வருகிறது. இது 2004 இல் நிறுவப்பட்டது. 2005-ம் ஆண்டு முதல் தொடர்ச்சியாக இப்பரிசுகள் வழங்கப்பட்டுவருகிறன.  
இப்பரிசு வளரும் நாட்டைச் சேர்ந்த 45 ஆண்டுகளுக்கும் குறைவான வயதுக்குட்பட்ட ஆராய்ச்சியாளருக்கு வழங்கப்படுகிறது. இது இந்திய அறிவியல் மற்றும் தொழில்நுட்ப அமைச்சகம், நார்வாஜியன் அகாடமி ஆஃப் சைன்ஸ், ஏபெல் பரிசு ஆகியவற்றின் துணையுடன் பன்னாட்டு கணித ஒன்றியத்தின் ஒத்துழைப்புடன் வழங்கப்படுகிறது.
# கட்டுப்படுத்தப்பட்ட வாய்மொழி வார்த்தைகளை இணைக்கும் சோதனை

**கட்டுப்படுத்தப்பட்ட வாய்மொழி வார்த்தை இணைக்கும் சோதனை**, சுருக்கமாக COWA அல்லது COWAT என்பதாகும். ஒரு வகையான சரளமாக ஒரே மாதியானவார்த்தைகளை தொடர்ந்து பேசுவதை சோதனையின் மூலம் அறிவதாகும். குழந்தை மற்றும் வயதுவந்தோருக்கு இந்த சோதனை நடத்தப்படும். ஹால்ஸ்டெட்-ரீடன் நியூரோசைக்காலஜிகல் கருவியின் COWAT ஒரு பகுதியாகும்.
# கட்டுப்படுத்தப்பட்ட வாய்மொழி வார்த்தைகளை இணைக்கும் சோதனை

## வரலாறு

இந்த சோதனை முதலில் "வாய்மொழி இணைப்பு சோதனை" என்று அழைக்கப்பட்டது. பின்னர் "கட்டுப்படுத்தப்பட்ட வார்த்தை இணைப்பு சோதனை" என்று மாற்றப்பட்டது.
# கட்டுப்படுத்தப்பட்ட வாய்மொழி வார்த்தைகளை இணைக்கும் சோதனை

## செயல்முறை

ஒவ்வொரு நிமிடத்திற்கும், முறையான பெயர்ச்சொற்களைத் தவிர, ஒரு கடிதத்துடன் தொடங்கி பெயரிடப்பட்ட வார்த்தைகளை, இம்முறையில் மீண்டும் மீண்டும்மூன்று முறை சோதனைசெய்யப்படுகிறது. ஆங்கில மொழியில் அவர்களின் அதிர்வெண் காரணமாக FAS ஆனது பெரும்பாலான பொது எழுத்துக்கள் இச்சோதனையில்பயன்படுத்தப்படும். சோதனையில் பங்கு பெறுவோர் வார்த்தைகளை விரைவாக எழுத வேண்டும். முழு பரிசோதனை வழக்கமாக 5-10 நிமிடங்கள் ஆகும்.
# முனைவர் சாகிர் உசேன் கல்லூரி, சிவகங்கை

**முனைவர் சாகிர் உசேன் கல்லூரி, சிவகங்கை** (*Dr. Zakir Hussain College*) சிவகங்கை மாவட்டம் இளையான்குடி நகரத்தில் அமந்துள்ளது. 1970 ஆம் ஆண்டு நிறுவப்பட்ட இக்கல்லூரி அழகப்பா பல்கலைக் கழகத்துடன் இணைக்கப்பட்டு பொதுப் பட்டமளிக்கும் கல்லூரியாகச் செயல்படுகிறது . கலை அறிவியல் மற்றும் வணிகவியல் துறைகளில் பட்டப்படிப்புகளை வழங்குகிறது.
# முனைவர் சாகிர் உசேன் கல்லூரி, சிவகங்கை

## அங்கீகாரம்

பல்கலைக்கழக மானியக் குழுவால் இக்கல்லூரி அங்கீகரிக்கப்பட்டுள்ளது.
# அழகப்பா அரசு பல்தொழில்நுட்பக் கல்லூரி

**அழகப்பா அரசு பல்தொழில்நுட்பக் கல்லூரி**(*Alagappa Government Polytechnic College*) என்பது இந்தியாவின் தமிழ்நாடு மாநிலத்தில் சிவகங்கை மாவட்டத்தில் காரைக்குடியில் உள்ள ஒரு முக்கிய அரசு பல்தொழில்நுட்பக் கல்லூரி ஆகும். இது நேரடியாக தமிழக அரசின் கட்டுப்பாட்டின் கீழ் நடைபெறுகிறது. இது காரைக்குடி அழகப்பச் செட்டியார் பொறியியல் மற்றும் தொழில்நுட்பக் கல்லூரி வளாகத்தில் அமைந்துள்ளது.
# சாய்வான கோபுர மாயை

**சாய்ந்த கோபுர கண்மாயை** (*leaning tower illusion*) என்பது பைசாவின் சாய்ந்த கோபுரத்தின் ஒற்றைப் படத்தின் இரு பிரதிகளில் காணப்பட்ட ஓர் கண்மாயையாகும். படங்கள் பிரதிகளாக இருந்தாலும், வலதுபுறத்தில் உள்ள கோபுரம் வேறு கோணத்தில் இருந்து புகைப்படம் எடுத்தது போல, மேலும் சற்று சாய்ந்தாற்போல தோற்றமளிக்கிறது. இந்த மாயையை ஃபிரடெரிக் கிங்டம், அலி யூனேசி, எலேனா கியெர்குயூ ஆகியோரால் மெக்கில் பல்கலைக்கழகத்தில் கண்டுபிடிக்கப்பட்டது. மேலும் 2007 ஆம் ஆண்டின் சிறந்த ஒளியியற் கண்மாயம் போட்டியில் சிறந்த மாயைக்கான முதல் பரிசைப் பெற்றது. சில ஆசிரியர்கள், கட்புல அமைப்பானது தோற்றத்தை எடுத்துக்கொள்ளும் விதத்தினால் இந்த மாயை ஏற்படுகிறது என்கின்றனர்  
ஒரே மாதிரியான இணையாக உயரும் இரண்டு கோபுரங்களைக் கீழே இருந்து பார்க்கும் போது, அவற்றின் தொடர்புடைய வெளிப்புறங்கள் காட்சிகோணத்தினால் விழித்திரை படலத்தில் ஒன்றிணைகின்றன. கட்புல அமைப்பு தோற்றச் சிதைவை சரிசெய்து இரு படங்களையும் சரியாகப் பார்க்கும்படிச் செய்யும், அதாவது இரண்டும் இணையாக உயருவது போலக் காணச் செய்யும். ஆயினும் பைசா கோபுரத்தின் இரண்டு முற்றொத்த படங்களில் அவற்றின் வெளிப்புற வரிவடிவங்கள் ஒருங்கிணையாமல், இணையாகச் செல்வதால், கோபுரங்கள் இரண்டும் இணையாக இல்லாது வேறுபட்டவைபோலக் காணப்படுகின்றன. கட்புல அமைப்பானது இரு பிம்பங்களையும் ஒரே காட்சியின் பகுதிகளாகக் கருதுவதற்கு கட்டாயப்படுத்தப்பட்டுள்ளது, அதாவது "பிசாவின் இரட்டை கோபுரங்களாக" காணச் செய்கிறது.
# சடையர்கோயில்

**சடையர்கோயில்** (*Sadayarkovil*) என்பது இந்தியாவின், தமிழ்நாட்டின்,தஞ்சாவூர் மாவட்டம்,ஒரத்தநாடுவட்டத்தில் உள்ள ஒரு சிற்றூர் ஆகும். இந்த ஊர்தஞ்சாவூரிலிருந்து 15கி.மீதொலைவில்அமைந்துள்ளது. இந்த ஊர் தஞ்சாவூர்-மன்னார்குடி நெடுஞ்சாலை வழியாக நகரத்துடன் இணைக்கப்பட்டுள்ளது.
# சடையர்கோயில்

## அமைவிடம்

இந்த ஊரானது மாவட்ட தலைநகரான தஞ்சாவூரிலிருந்து 26 கிலோமீட்டர் தொலைவிலும், மாநிலத் தலைநகரான சென்னையிலிருந்து 340 கி.மீ தொலைவிலும் அமைந்துள்ளது.
# நோல் கார்பட்ஸ்

நோல் கார்பட்ஸ்
**நோல் கார்பட்ஸ்** (25 டிசம்பர் 1895 - 31 அக்டோபர் 1964), எசுஸ் கவுண்டி கிரிக்கெட் கிளப் மற்றும் இந்தியாவின் பிற அணிகள் ஆகியோருக்கு ஐரோப்பியர்கள் பிரதிநிதித்துவம் செய்த முதல் தர கிரிக்கெட் வீரர் ஆவார். கார்பத் ஒரு சிறப்பான காற்பந்து வீச்சாளர் ஆவார், அவரது 15 முதல்முதல் வகுப்பில் 38.50 சராசரியாக மொத்தம் 36 விக்கெட்டுகளை எடுத்தார்.
இவர்தென்னாபிரிக்காவின் டர்பன் நகரில், கர்பத், 68 வது வயதில், அக்டோபர் 31, 1964 இல் இறந்தார்.
# தசைக்கட்டி

**தசைக்கட்டி** அல்லது **தசைத்திசுக்கட்டி** அல்லது **லையோமையோமா** (Leiomyoma) என்பது மழமழப்பான தசைகளில் தோன்றும் ஒரு வகை தீங்கற்ற கட்டி. மிகக் குறைவாகவே புற்றுநோயாக மாறக்கூடிய இந்தக் கட்டி உடலின் எந்தப் பாகத்திலும் தோன்றும். ஆயினும் பொதுவாக இக்கட்டி கருப்பை, இரைப்பை, உணவுக்குழாய், சிறுகுடல் உறுப்புகளில் தோன்றுகிறது. இது தீங்கிழைக்கும் புற்றுநோய்க் கட்டியான லையோமையோசார்க்கோமாவில் (Leiomyosarcoma) இருந்து வேறுபட்டது  
இந்தக் கட்டிகளில் ஒரு அரிதான வடிவம், கருப்பையில் மழமழப்பான தசை உயிரணுக்களிலும் கொழுப்பினித் திசுக்களிலும் ஏற்படும் தீங்கற்ற கட்டிகளான லையோமையோமாவாகும். வரியில்லாத் தசைகளில் தோன்றும் இந்த லையோமையோமாவை நார்க்கருப்பை என்பர். கருப்பை லையோமையோமாக்கள் சூலகத்தில் பிற நோய்களுடன் கண்டறியப்பட்டுள்ளன, அவற்றுள் சில கொழுப்புக் கழலைகளாகவும் வளர்ச்சியடைந்துள்ளன. இந்தக் கட்டிகள் ஓரிணை படிஉயிரிகள், அவற்றுள் 40% நேர்வுகளில் சீரான நிறப்புரி பிறட்சிகள் காணப்படுகின்றன.
# மதுரவாணி

**மதுரவாணி** *(Madhuravani)* என்பவர் மும்மொழிக் கவிஞரும் அறிஞரும் ஆவார். தஞ்சாவூர் நாயக்க மன்னர் ரகுநாத நாயக்கர்(கிபி 1600-34) வாழ்ந்த காலத்தில் தஞ்சாவூரில் வாழ்ந்தவர். இரகுநாத ராமாயண காவியத்தை சமற்கிருத்தில் மொழி பெயர்த்ததற்காக அவர் அதிகளவு புகழ்பெற்றார். இவர் குமாரசம்பவம், நைஷதம் போன்ற சமற்கிருத படைப்புகளை இயற்றியுள்ளார். "மூன்று மொழிகளில் கவிதை எழுதிவதில் சிறந்தவர் என்றும் அஷ்டாவதனத்தில் வல்லுனர் என்றும் (அஷ்டாவதனம் என்பது ஒரே நேரத்தில் எட்டு விதமான வெவ்வேறு செயல்களில் செயல்படக்கூடிய திறன்)" தருவும் லலிதாவும் இவரைப் பற்றிக் கூறியுள்ளனர்.
# மதுரவாணி

## மேற்கோள்

- Rao, N. Venkata (1978). The southern school in Telugu literature. University of Madras. p.&nbsp;10.
Tharu and Lalita (Eds.) Women Writing in India. New York: The Feminist Press, 1991.
-
- Tharu and Lalita (Eds.) Women Writing in India. New York: The Feminist Press, 1991.
# கதிராமங்கலம்

**கதிராமங்கலம்** (Kathiramangalam) கிராமம், தமிழ்நாட்டின், தஞ்சாவூர் மாவட்டத்தில், திருவிடைமருதூர் வட்டத்தில் உள்ள திருப்பனந்தாள் ஊராட்சி ஒன்றியத்தில் உள்ள கதிராமங்கலம் ஊராட்சியில் அமைந்துள்ளது.
# கதிராமங்கலம்

## மக்கட் தொகை

2001ஆம் ஆண்டின் மக்கள் தொகை கணக்கெடுப்பின் படி, கதிராமங்கலம் கிராமத்தின் மொத்த மக்கள் தொகை 676 ஆகும். அதில் ஆண்கள் 338 மற்றும் பெண்கள் 338 ஆக உள்ளனர். எழுத்தறிவு பெற்றவர்கள் 373 ஆக உள்ளனர்.
# இருண்ட விலங்கு

இருண்ட விலங்கு(Oscuro Animal) என்பது 2016-ல் ஃபெலிப் குர்ரெரோ -ஆல் இயக்கப்பட்ட கொலம்பிய நாடகத் திரைப்படம். இந்த திரைப்படம் 89-வது அகாடெமி விருது பட்டியலில், சிறந்த வெளிநாட்டு மொழி திரைப்படத்திற்கான அகாடெமி விருதுக்கு தேர்ந்தெடுக்கப்பட்ட சிறு பட்டியலில் இடம் பெற்றிருந்தது. ஆனால் விருது கிடைக்கவில்லை.
# இருண்ட விலங்கு

## நடிப்பு

- ரோசியோ-வாக மெர்லிடா சோட்டோ
- நெல்சா-வாக லூயிசா விடேஸ் காலியானோ
- லா மோனா-வாக ஜோசிலின் மெனஸஸ்
# பரங்கி சாம்பிராணி

**பாசுவெல்லியா செரேட்டா** (*Boswellia serrata*) என்னும் தாவரப்பெயர் கொண்ட பரங்கி சாம்பிராணி ஆசியா மற்றும் ஆப்பிரிக்கா நாடுகளில் காணப்படும் மருத்துவ குணம் கொண்ட ஒரு வகை மரமாகும். இந்தியா மற்றும் பாக்கித்தான் நாடுகள் இதன் தாயகமாகும். இதனை பால் சாம்பிராணி , குந்துருக்கம், குந்தலிங்கம், நறும்பிசின், குமைஞ்சான், தூபவர்க்கம் என்றும் கூறலாம். பரங்கி சாம்பிராணிக்கு இந்தியன் ஃப்ரன்கின்சென்ஸ் என்ற பெயரும் உண்டு. பர்செராவே குடும்பத்தைச் சார்ந்தது. இது உலகின் பழமையான ஆயுர்வேதத்தில் பயன்படுத்தப்படும் ஒரு மூலிகை தீர்வாகும். மூட்டு முடக்குவாதத்திற்கு அருமருந்தாக கருதப்படுகிறது.
# பரங்கி சாம்பிராணி

## வாழிடம்

இந்தியாவில் பீகார், ஒரிசா, ராஜஸ்தான், குஜராத், அஸ்ஸாம் ஆகிய மாநிலங்களில் காணப்படுகிறது. தமிழ்நாட்டில் கல்வராயன், சேர்வராயன் மலைப்பகுதிகளில் காணப்படுகிறது . மலைச்சரிவுகளில் 500-700 மீ உயரப்பகுதியில் வளரும்.  
இம்மரம் 15 மீ உயரம் வளரும் . முதிர்ந்த பட்டை வெள்ளையாக வழவழப்பாக இருக்கும் . தண்டு உடையக்கூடியது.  
இலையோரம் சாய்வாகவும், இலை நுனி கூர்மையாக இருக்கும். இலை காம்பு 2-6 செமீ நீளம் உடையது . பூக்காம்பு தனியாகவோ, கொத்தாகவோ இருக்கும் .  
இத்தாவரம் தற்போது நீடித்து நிலைக்க முடியாத நடைமுறைகளால் அழிக்கப்படும் அபாயத்தில் உள்ளது.
# ஜோயந்தி சுட்டியா

**ஜோயந்தி சுட்டியா** (Joyanti Chutia, ) என்பவர் திண்மப்பொருள் இயற்பியலிலும் அயனிம இயற்பியலிலும் தனித்திறமை பெற்ற ஒரு இந்திய இயற்பியலறிஞர். அசாம் மாநிலத்தில் குவகாத்தியில், வடகிழக்கு இந்தியாவின் முதல் பெரிய ஆராய்ச்சி நிறுவனமான அறிவியல் மற்றும் தொழில்நுட்பத்திற்கான மேற்கல்வி நிறுவனத்தின் இயக்குனரானதன் மூலம் இந்தியாவின் அறிவியல் நிறுவனங்களில் தலைமை வகித்த முதன்மைப் பெண்களுள் ஒருவரானார்.. இவர் இந்திய நாட்டு அறிவியல் கழகத்தின் உயரிய ஆய்வாளரும், இந்திய அரசின் அறிவியல் மற்றும் தொழில்நுட்பத் துறையின் தகைமை அறிவியலாளரும் ஆவார்.
# ஜோயந்தி சுட்டியா

## தொடக்ககால வாழ்வும் கல்வியும்

சிவசாகர் மாவட்டத்தில் உள்ள ஜாம்குரியில், குஞ்சலதா மற்றும் சோனாராம் சுட்டியா இணையருக்கு 1948-ம் ஆண்டு ஆகத்து ஒன்றாம் நாள் ஜோயந்தி பிறந்தார். தம் பள்ளிக்காலத்தில் கணிதத்தை முதன்மைப் பாடமாக எடுத்த பெண்களுள் இவரும் ஒருவர். பின்னர் அசாமிலுள்ள காட்டன் கல்லூரியில் இயற்பியல் பயின்று 1967-ம் ஆண்டு இளங்கலை அறிவியல் பட்டம் பெற்றார். டிப்ருகட் பல்கலைக்கழகத்தில் 1969-ம் ஆண்டு இயற்பியலில் முதுகலை அறிவியல் பட்டம் பெறும் முன் காட்டன் கல்லூரியிலேயே ஆசிரியராகப் பணியைத் தொடர்ந்தார். சிலகாலம் விரிவுரையாளராகப் பணியாற்றிய பின் டிப்ருகட் பல்கலைக்கழகத்திலேயே முனைவர் பட்ட ஆய்வாளராக 1976-ம் ஆண்டு சேர்ந்தார். அவருடைய ஆய்வு பலபகுதிய மெல்லிழைகளின் மின்கடத்தும் செயல்முறையைக் குறித்தது. அவர் 1981-ம் ஆண்டு முனைவர் பட்டம் பெற்றார்,
# ஜோயந்தி சுட்டியா

## தொழில்முறை வாழ்வு

தன் முனைவர் பட்டத்துக்குப் பிறகு மேலும் ஓராண்டு அறிவியல் மற்றும் தொழிலக ஆய்வு மன்றம்-முதுமுனைவர் ஆய்வாளராக டிப்ருகட் பல்கலைக்கழகத்தில் தொடர்ந்தார். அகமதாபாதில் உள்ள இயற்பியல் ஆராய்ச்சி ஆய்வகத்தில் இணைந்த போது அயனிம இயற்பியல் துறையில் நுழைந்தார், பின்னர் காந்திநகரில் உள்ள அயனிம ஆராய்ச்சி நிறுவனத்தில் இணைந்தார்.
# ஜோயந்தி சுட்டியா

## ஆய்வு

ஜோயந்தி சுட்டியாவின் உயிரிமருத்துவம், பொருளறிவியல், உயிரித் தொழில்நுட்பம் போன்ற துறைகளிலும் ஆய்வுசெய்துள்ளார். இவருடைய ஆய்வு முகாப்பட்டிலிருந்து நீடித்துழைக்கவும் மக்கவும் கூடிய வகையில் காயங்களுக்குத் தையலிடும் பொருளை மேம்படுத்த வழிவகுத்தது.
# ஜோயந்தி சுட்டியா

## விருதுகள்

ஜெயந்தி சுட்டியா சிறந்த பெண் அறிவியலாளர் விருது, கமல்குமாரி தேசிய விருது, சாதனா ஷௌர்ய விருது, பசந்த் பர்டோலோய் விருது, கன்ஷ்யாம் கோஸ்வாமி விருது முதலியவற்றைப் பெற்றுள்ளார்.
# மைக்கேல்பட்டி

**மைக்கேல்பட்டி** (*maickelpatti*) என்பது இந்தியாவின், தமிழ்நாட்டின், தஞ்சாவூர் மாவட்டம், பூதலூர் ஊராட்சி ஒன்றியத்தில் அமைந்துள்ள ஒரு சிற்றூராகும்.
# மைக்கேல்பட்டி

## அமைவிடம்

இந்த ஊரானது மாவட்ட தலைநகரான தஞ்சாவூரிலிருந்து 21 கிலோமீட்டர் தொலைவில் அமைந்துள்ளது.
# மைக்கேல்பட்டி

## மக்கள் வகைபாடு

இந்த கிராமத்தில் 530 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2,201 ஆகும். இதில் பெண்களின் எண்ணிக்கை 1,275 என்றும், ஆண்களின் எண்ணிக்கை 926 என்றும் உள்ளது. கல்வியறிவு பெற்றவர்கள் விகிதம் 88.60% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ கூடுதல் ஆகும்.
# ஆற்காடு சாலை

**ஆற்காடு சாலை** (என். எஸ். கிருஷ்ணன் (என். எஸ். கே.) சாலை என்றும் அழைக்கப்படுகிறது) அதாவது, (SH-113) என்பதுதமிழ்நாட்டின், சென்னை நகரத்தின் முக்கிய சாலைகளில் ஒன்றாகும். இது 12 கி.மீ. நீளம் உள்ளது. 1940களின் ஆரம்பத்தில் இந்த சாலை நிர்மாணிக்கப்பட்டு, சென்னை நகரத்தின் மேற்குப் புறங்களின் வளர்ச்சிக்கு துணையாக இருந்தது.
# ஆற்காடு சாலை

## சீரமைப்பு

ஆற்காடு சாலையின் 6 கி.மீ. பகுதி சென்னை மாவட்டத்தில் அமைந்துள்ளது. மீதமுள்ள 6 கி.மீ. திருவள்ளூர் மாவட்டத்தின் பூந்தமல்லி வட்டத்தில் அமைந்துள்ளது.  
சென்னை சென்னை மெட்ரோ ரயில்வே லிமிடட், தமிழ்நாடு மாநில நெடுஞ்சாலைகள் துறையுடன் இணைந்து 400 மீட்டர் நீள மேம்பாலத்தை, சென்னை உள் வட்டச்சாலையில், சென்னை வடக்கில் உள்ள ஆற்காடு சாலையின் சந்திப்பில் வடபழநியில் மெட்ரோ பாதைக்கு இரு பக்கத்திலும் அமைத்துள்ளது.  
நெடுஞ்சாலைத் துறையானது ஆற்காடு சாலையின் சந்திப்பில் போரூர் அருகே மவுண்ட்-பூந்தமல்லி சாலைக்கு மற்றொரு மேம்மாலம் அமைக்கிறது.
# ஆற்காடு சாலை

## ஆற்காடு சாலை வழியாகச் சென்றடையும் புறநகர் பகுதிகள்

- நுங்கம்பாக்கம்
- கோடம்பாக்கம்
- வடபழநி
- சாலிகிராமம்
- விருகம்பாக்கம்
- ஆழ்வார் திருநகர்
- வளசரவாக்கம்
- போரூர்
# ஈரோடு மருந்தியல் கல்லூரி

<span>**ஈரோடு மருந்தியல் கல்லூரி** (*Erode College of Pharmacy*) என்பது இந்தியாவின் தமிழ்நாட்டில் ஈரோடுமாவட்டத்தில்வேப்பம்பாளையம்எனும்பகுதியில்அமைந்துள்ள</span>ஒரு தனியார் மருந்தாளுநர் கல்லூரி<nowiki/>ஆகும்.இக்கல்லூரி 1992-ஆம்ஆண்டில் நிறுவப்பட்டது. இக்கல்லூரிதமிழ்நாடு டாக்டர் M. G. R. மருத்துவப் பல்கலைக்கழகத்துடன்<nowiki/>இணைக்கப்பட்டுள்ளது. இக்கல்லூரி மருந்தியியலில் இளங்கலை மற்றும் முதுகலைப் பட்டங்களை வழங்குகிறது.
# இந்திய தேசிய அறிவியல் கழகம்

**இந்திய தேசிய அறிவியல் கழகம்** (*Indian National Science Academy-INSA*) என்பது அறிவியல் மற்றும் தொழில்நுட்பத்தின் அனைத்து துறைகளிலும் உள்ள இந்திய அறிவியலாளர்களுக்காக புது தில்லியில் அமைந்துள்ள தேசிய அவையாகும் ஆகும். பேராசிரியர் அசுதோசு சர்மா இந்த அவையின் தற்போதைய தலைவர் ஆவார் (2023-முதல்).
# இந்திய தேசிய அறிவியல் கழகம்

## வரலாறு

இந்தியத் தேசிய அறிவியல் கழகம், புது தில்லி, அரசு அறிவியல் மற்றும் தொழில்நுட்பத் துறையின் தன்னாட்சி நிறுவனமாகும். இந்தியாவின் கொல்கத்தாவில் 1935ஆம் ஆண்டு இந்தியத் தேசிய அறிவியல் நிறுவனம் (NISI) நிறுவப்பட்டதிலிருந்து இந்தியத் தேசிய அறிவியல் கழகம் தோன்றியதாக அறியப்படுகிறது. அறிவியல் மற்றும் அறிவியலாளர்களின் நலன்களை மேம்படுத்துதல், அறிவியலை வளர்ப்பது மற்றும் பாதுகாப்பதை அடிப்படை நோக்கமாகக் கொண்டு இந்த அவை தொடங்கப்பட்டது. இந்திய அரசாங்கத்தால் இது முதன்மையான தேசிய அறிவியல் சங்கமாக அங்கீகரிக்கப்பட்டது. இந்த அவையின் தலைமையகம் 1951-ல் தில்லியில் உள்ள இதன் தற்போதைய வளாகத்திற்கு மாற்றப்பட்டது. 1968ஆம் ஆண்டு இந்திய அரசாங்கத்தின் முடிவு காரணமாக அனைத்து பன்னாடு அறிவியல் மன்றங்களிலும் இந்தியாவைப் பிரதிநிதித்துவப்படுத்த இந்தியத் தேசிய அறிவியல் கழகத்தினை கட்டாயமாக்கியது இந்திய அரசு. 1970-ல், இந்திய தேசிய அறிவியல் நிறுவனம் இந்தியத் தேசிய அறிவியல் கழகம் எனும் புதிய பெயருடன் செயல்படத் தொடங்கியது. 1951ஆம் ஆண்டு பகதூர் சா ஜாபர் பகுதியில் தொடங்கப்பட்ட இதன் வளாகம் 1980களின் பிற்பகுதியில் - 90களின் நடுப்பகுதியில் நன்கு விரிவுபடுத்தப்பட்டது. இன்று ஏழு தளங்களுடன் அழகான வடிவிலான பொன்விழாக் கட்டிடத்துடன் அறிவியல் சேவையினை ஆற்றிவருகின்றது. இந்த பொன்விழாக் கட்டடம் 1996-ல் கட்டி முடிக்கப்பட்டது.
# இந்திய தேசிய அறிவியல் கழகம்

## கண்ணோட்டம்

இந்திய தேசிய அறிவியல் கழகம் அறக்கட்டளை உறுப்பினர்கள் மற்றும் வெளிநாட்டு உறுப்பினர்கள் உள்ளனர். இவர்கள் தேர்தல் மூலம் நியமனம் செய்யப்படுகின்றனர். இந்தியத் தேசிய அறிவியல் கழகத்தின் நோக்கங்களாக இந்தியாவில் அறிவியலை மேம்படுத்துதல், தேசிய நலனுக்கான பயன்பாடு, அறிவியலாளர்களின் நலன்களை பாதுகாத்தல், ஒத்துழைப்பை வளர்த்தல், பன்னாட்டு அறிவியல் அமைப்புகளுடன் தொடர்பை ஏற்படுத்துதல் மற்றும் தேசிய பிரச்சினைகளில் கருத்தில் கொள்ளப்பட வேண்டிய கருத்தை வெளிப்படுத்துதல் ஆகியவை அடங்கும்.  
அறிவியல் ஆராய்ச்சியில் சிறந்து விளங்குபவர்களை ஊக்குவிப்பதிலும், அங்கீகரிப்பதிலும், வெகுமதி அளிப்பதிலும் இந்தியத் தேசிய அறிவியல் கழகம் முக்கியப் பங்கு வகிக்கிறது. 'அறிவியல் தொழில்நுட்ப' துறையில் சிறந்து விளங்குபவர்களை ஊக்குவிக்கும் நோக்கில், 4 பிரிவுகளில் 59 விருதுகளை இந்நிறுவனம் நிறுவியுள்ளது. இவை:
- பன்னாடு விருதுகள்,
- பொது விருது & விரிவுரை விருதுகள்,
- துறைவாரியான பதக்கங்கள்/சொற்பொழிவுகள் மற்றும்
- இளம் விஞ்ஞானிகளுக்கான விருதுகள் .  
இந்தியத் தேசிய அறிவியல் கழகம் 2004-ல் அறிவியல் மற்றும் மனித நேய அறிவியலுக்கான பெர்லின் பிரகடனம் கையெழுத்திட்டது.
# இந்திய தேசிய அறிவியல் கழகம்

## தலைவர்கள்

கழகத்தின் தலைவர்கள் பட்டியல்.  
| லூயிஸ் லே ஃபெர்மர் | 1935 | 1936 |  |
| --- | --- | --- | --- |
| மேகநாத சாஃகா | 1937 | 1938 |  |
| ராம்நாத் சோப்ரா | 1939 | 1940 |  |
| பைனி பிரசாத் | 1941 | 1942 |  |
| ஞான சந்திர கோஷ் | 1943 | 1944 |  |
| தாராஷா நோஷெர்வான் வாடியா | 1945 | 1946 |  |
| சாந்தி சுவரூப் பட்நாகர் | 1947 | 1948 |  |
| சத்தியேந்திர நாத் போசு | 1949 | 1950 |  |
| சுந்தர் லால் கோரா | 1951 | 1952 |  |
| கரியமாணிக்கம் சிறீனிவாச கிருஷ்ணன் | 1953 | 1954 |  |
| அமுல்யா சந்திர உகில் | 1955 | 1956 |  |
| பிரசந்தா சந்திரா மகாலனோபிசு | 1957 | 1958 |  |
| சிசிர் குமார் மித்ரா | 1959 | 1960 |  |
| அஜுதியா நாத் கோஸ்லா | 1961 | 1962 |  |
| ஹோமி ஜஹாங்கீர் பாபா | 1963 | 1964 |  |
| வ. ரா. கனோல்கர் | 1965 | 1966 |  |
| திருவேங்கடம் ராஜேந்திரம் சேசாத்ரி | 1967 | 1968 |  |
| ஆத்மா ராம் | 1969 | 1970 |  |
| பாகேபல்லி ராமசந்திரச்சார் சேசாச்சர் | 1971 | 1972 |  |
| தவுலத் சிங் கோத்தாரி | 1973 | 1974 |  |
| பெஞ்சமின் பியாரி பால் | 1975 | 1976 |  |
| ராஜா ராமண்ணா | 1977 | 1978 |  |
| உலிமிரி இராமலிங்கசுவாமி | 1979 | 1980 |  |
| மாம்பிள்ளகலத்தில் கோவிந்த் குமார் மேனன் | 1981 | 1982 |  |
| அருண் குமார் சர்மா | 1983 | 1984 |  |
| சிந்தாமணி நாகேச இராமச்சந்திர ராவ் | 1985 | 1986 |  |
| அத்துர் சிங் பைனிடால் | 1987 | 1988 |  |
| மன் மோகன் சர்மா | 1989 | 1990 |  |
| பிரகாஷ் நரேன் தாண்டன் | 1991 | 1992 |  |
| சிறீ கிருஷ்ண குமார் | 1993 | 1995 |  |
| சீனிவாசன் வரதராஜன் | 1996 | 1998 |  |
| கோவர்த்தன் மேத்தா | 1999 | 2001 |  |
| எம். எசு. வாலிதன் | 2002 | 2004 |  |
| ரகுநாத் அனந்த் மசேல்கர் | 2005 | 2007 |  |
| மாமன்னமன விசயன் | 2008 | 2010 |  |
| கிருஷ்ண லால் | 2011 | 2013 |  |
| இராகவேந்தர் கடேகார் | 2014 | 2016 |  |
| அஜய் கே. சூட் | 2017 | 2019 |  |
| சந்திரிமா சாகா | 2020 | 2022 |  |
| அசுதோசு சர்மா | 2023 | முதல் | } |
# முத்துப்புள்ளி மீன்

## உடல் அமைப்பு

முத்துப்புள்ளி மீனின் உடலானது பக்கங்களிய் அழுத்தப்பட்டுப் பருமனாக இருக்கும். இதன் செதில்கள் கரும்பச்சை வண்ணம் உடையவை. உடலில் முத்துக்கள் போன்ற வெண்புள்ளிகள் காணப்படும். மங்கிய தெளிவில்லாத செங்குத்துக் கற்றைகள் காணப்படும்.
# முத்துப்புள்ளி மீன்

## உணவு

இம்மீன் தாவர உண்ணி ஆகும். இழை உடைய பசிகள், நீர்த்தாவரங்கள், தாவர மிதவை உயிரிகள் போன்றவற்றை உண்ணும். ஆனால் இதன் இளம் உயிரி விலங்கு மிதவை உயிரிகளை மட்டுமே உணவாக உண்ணும்.
# முத்துப்புள்ளி மீன்

## இனப்பெருக்கம்

இவ்வகை மீன் நன்னீரிலும் வளர்க்கப்படுகிறது. நன்னீர் மற்றும் உவர்நீர் வளத்தில் இனப்பெருக்கம் செய்கிறது. இனப்பெருக்கம் ஆண்டு முழுவதும் நடைபெறும் என்றாலும் டிசம்பர் முதல் பிப்ரவரி மாதம் வரையிலான காலம் இனப்பெருக்கத்தின் உச்சகட்டக் காலமாகும். வளர்ச்சியின்போது 9லிருந்து 10 செ.மீ. நீளம் வளர்ச்சியைப் பெறும் நிலையில் பால் முதிர்ச்சி அடைகிறது.
# காட்டூர், தஞ்சாவூர்

**காட்டூர்** (Kattur) இந்தியா, தமிழ்நாடு, தஞ்சாவூர் மாவட்டத்தில் உள்ள ஒரு சிறிய கிராமம் ஆகும். இதன் அருகில் திருவாரூர் மத்திய பல்கலைக்கழகம் அமைந்துள்ளது. இந்த கிராமமானது திருவாரூரிலிருந்து மேற்கே 12 கி.மீ தொலைவில் அமைந்துள்ளது.இது சென்னை மற்றும் திருச்சி நெடுஞ்சாலையில் உள்ளது.
# காட்டூர், தஞ்சாவூர்

## மக்கட் தொகை

காட்டூரில் 2001 ல்மக்கள் தொகை கணக்கெடுப்பின்படி, மொத்த மக்கள் தொகை 1,773 உள்ளனர். இதில் ஆண்கள் - 887 மற்றும் பெண்கள் - 886. இக்கிராமத்தில் கல்வியறிவு விகிதம் 71.61 சதவீதம் உள்ளது.
# மனச்சீர் குலைவுகளுக்கு அமைதிப்படுத்தும் மருந்து

மனச்சீர் குலைவுகளுக்கு அமைதிப்படுத்தும் மருந்துஎன்பது உடற்கூறு அல்லது குத்தூசி மருத்துவத்தால் தற்காலிகமாக உடல் அல்லது ஒரு பகுதியை முடக்குகின்ற சீனாவில் தோற்றுவிக்கும் சிகிச்சையாகும், இது பொதுவாக அறுவை சிகிச்சை நடவடிக்கைகளில் பயன்படுத்தப்படுகிறது.
# மனச்சீர் குலைவுகளுக்கு அமைதிப்படுத்தும் மருந்து

## வரலாறு

வசந்த காலம் மற்றும் இலையுதிர் காலத்தில் மற்றும் போரிடும் மாநில காலங்களில் (770-221 கி.மு.), சில சீன மருத்துவர்கள் சில மருந்துகளின் மயக்கமருந்து செயல்பாடுகளை அறிந்தனர் மற்றும் பதிவு செய்தனர்.கிழக்கு ஹான் வம்சத்தின் டாக்டர் ஹுவா டுவோ, பண்டைய புத்தகங்களை கவனமாக படித்து மலை கள்மற்றும்  சமவெளிகளுக்குசென்றுமயக்கமருந்தாகசெயல்படும்மூலிகைகளானஜிம்சன்வீட் போன்றவைகளை சேகரித்தார்.இவைகள் வறுத்தெடுக்கப்பட்டு மற்றும் பதப்படுத்தப்பட்டு பின்னர் போதை மருந்துகளாக செய்யப்பட்டன.  
.ஒரு நாள், மக்கள், ஹுவா டுவா விடம் தீவிர நோயாளி ஒருவரைக் கொண்டு வந்தன்ர். இவர் நோயாளியை இம் மருந்தை குடிக்கச்செய்து, அடிவயிற்றினைத் திறந்து, அழுகிய குடலிலிருந்து அசுத்தங்களை வெளியேற்றினார் .இந்த அறுவை சிகிச்சை முடிந்தவுடன் நோயாளி எந்த வலியையும் உணரவில்லை.இந்த நடவடிக்கை சீனாவிலும், உலகிலும் மிகப்பெரிய அளவிலான பெரிய அளவிலான லேபராடமினாக பதிவு செய்யப்பட்டது.
# தன்னொட்டு

உடலின் ஒரு பகுதியிலிருந்து இழையம் அல்லது தோலின் ஒரு பகுதியை அகற்றி, அதே உடலின் மற்றொரு பகுதியில் பொருத்தி ஒட்டவைத்து வளரச்செய்வதே **தன்னொட்டு** (*Autotransplantation* அல்லது *Autograft*) ஆகும் (*auto-* என்றால் "self" எனப் பொருள்படும்). இதில் புரதமாற்றமும் சிலவேளை உறுப்பு மாற்றமும்(சிறுநீரகம்போன்றன) தன்னோட்டு அறுவையில் மேர்கொள்ளப்படுவ்வதுண்டு.  
நல்ல நிலையில் இருக்கும் இழையத்தையோ அல்லது தோலையோ அகற்றிச் சீா் கெட்ட பகுதியில் பொருத்துவதே இம்முறையாகும். தீப்புண்களால் முதன்மையான பகுதிகளில் தோல் அழியும்போது, நன்னிலையில் உள்ள தோலைத் தேவையான அளவு அகற்றி, சீர்கெட்ட இடத்தில் பொருத்துவா்.  
இதில் வேற்றுடல் பகுதி பயன்பட்டால் அது அயலொட்டு அறுவை எனப்படும்.
# பேராழிகளின் வகைகள்

**பேராழி** என்பது "ஒகேனஸ்"என்ற கிரேக்கச் சொல்லகும்.பெரும் பரப்பிலான நீரினால் சூழப்பட்டிருக்கும் பகுதியை பேராழி என அழைக்கின்றோம்.கடல் நீரின் இயற்கை மற்றும் வேதித்தன்மை, ஆழம், வெப்பநிலை, உவர்ப்பியம் மற்றும் கடலடிப் பகுதியில் காணப்படும் தாவரங்கள் மற்றும் விலங்கினங்கள் பற்றி படிக்கக் கூடிய ஒரு அறிவியலாகும்.
# பேராழிகளின் வகைகள்

## பேராழிகளின் வகைகள்

பேராழிகள் ஐந்து வகைப்படும்.
- பசுபிக் பேராழி.
- அட்லாண்டிக் பேராழி.
- இந்திய பேராழி
- அண்டார்டிக்கா பேராழி.
- ஆர்டிக் பேராழிLocationOceans transparent.png
LocationOceans transparent.png 2,759 × 1,404; 41 KB
# பேராழிகளின் வகைகள்

## பசுபிக் பேராழி

மிகப் பரந்த மற்றும் ஆழமான இப்பேராழி முக்கோண வடிவத்தை கொண்டது.புவியின் மொத்த மேற்பரப்பில் 33% கொண்டுள்ளது.மேற்கில் ஆசியா மற்றும் ஆஸ்திரேலியா,கிழக்கில் வட அமெரிக்கா மற்றும் தென் அமெரிக்கா,தெற்கில் அண்டார்டிக்காவை எல்லைகளாக கொண்டுள்ளது.மேலும் 20,000 தீவுகளையும் கொண்டது.முக்கிய நியூசிலாந்து,இந்தோனேசியா, ஜப்பான் மற்றும் ஹவாய் ஆகும். உலகின் மிக ஆழமான பகுதி தென் பசுபிக்கில் உள்ள சேலஞ்சர் ஆழிக்குழி ( மரியானா ஆழிக்குழி ).Pacific map.gif
Pacific map.gif 1,519 × 1,338; 802 KB
# பேராழிகளின் வகைகள்

## அட்லாண்டிக் பேராழி

நீண்ட "S" வடிவத்தைக் கொண்ட இப்பேராழி புவியின் மொத்தப் பரப்பில் 16.5% வரை பரவிக் காணப்படுகிறது.இது பசுபிக் பேராழியில் 50% பரப்பினைக் கொண்டது.மேற்கே வட மற்றும் தென் அமெரிக்காவாலும்,கிழக்கே ஐரோப்பா மற்றும் ஆப்பிரிக்காவாலும் சூழப்பட்டுள்ளது.இப்பேராழியில் காணப்படும் முக்கிய தீவுகள் கீரின்லாந்து,பிரித்தானிய தீவுகள்,நீயூஃபண்லாந்து,மேற்கிந்திய தீவுகள், வெர்டிமுனை ம்ற்றும் கானரீஸ். ஆகும்.இப்பேராழியில் வர்த்தக வழி உலகின் அதிக போக்குவரத்து நிறைந்ததாக காணப்படுகிறது.Atlantic Ocean - en IHO.png
Atlantic Ocean - en IHO.png 328 × 328; 28 KB
# பேராழிகளின் வகைகள்

## இந்திய பேராழி

மொத்த பரப்பில் 20% வரை பரவிக் காணப்படுகிறது.வடக்கே இந்தியா,பாகிஸ்தான்,கிழக்கே ஆஸ்திரேலியா,சுந்தா தீவுகள் ம்ற்றும் மலேசியா,மேற்கில் அரேபிய தீபகற்பம் மற்றும் ஆப்பிரிக்காவை எல்லைகளாக கொண்டுள்ளது.ஆப்பிரிக்காவின் தென் முனையில் அட்லாண்டிக் பேராழியுடனும் கிழக்கு மற்றும் தென்கிழக்கில் பசுபிக் பேராழியுடனும் இணைகிண்றது.இதன் சராசரி ஆழம் 4000 மீட்டர்கள் ஆகும். அந்தமான் நிகோபர்,மாலத்தீவுகள்,மடகாஸ்கர்,இலங்கை,சுமத்ரா மற்றும் ஜாவா போன்ற முக்கியமான தீவுககளைக் கொண்டுள்ளது.Orthographic projection centred over Diego Garcia.png
Orthographic projection centred over Diego Garcia.png 488 × 487; 32 KB
# பேராழிகளின் வகைகள்

## அண்டார்டிக்கா பேராழி

இது நான்காவது பெரிய குளிரான பேராழி. தென்கோடி முனையில் காணப்படுவதால் ' தென் பேராழி ' என அழைக்கப்படுகிறது.அண்டார்டிக்கா கண்டத்தை சுற்றி காணப்படும் இப்பேராழியின் சராசரி ஆழம் 4500 மீட்டர்கள் ஆகும்.வெப்பநிலை 10• செல்சியஸ் வரை வேறுபடுகிறது.குளிர்காலத்தில் பேராழியின் மேல் பகுதி பனிக்கட்டிகளாக உறைந்திருக்கும்.Seaice min-max hg.png
Seaice min-max hg.png 1,121 × 724; 222 KB
# பேராழிகளின் வகைகள்

## ஆர்டிக் பேராழி

வட்ட வடிவம் கொண்ட இப்பேராழி புவியின் வடதுருவத்தில் அமைந்துள்ளது.இதன் மொத்த பரப்பு 14 மில்லியன் சதுர கிலோ மீட்டர்களும்,ஆழம் சராசரியாக 4000 மீட்டர்கள் ஆகும்.விக்டோரியா தீவுகள்,எலிசபத் தீவுகள்,ஐஸ்லாந்து,ஸ்பிட்டிபெர்ஜன் மற்றும் நோவாகா சோம்லியா போன்ற முக்கியமான தீவுகளை கொண்டுள்ளது.Arctic Ocean - en.png
Arctic Ocean - en.png 329 × 330; 14 KB
# பேராழிகளின் வகைகள்

## கடல்கள்

குறைந்த அளவு நீர் பரப்பினைக் கொண்ட நிலத்தினால் சூழப்பட்ட பகுதியே கடல்கள் எனப்படும்,முக்கியமான கடல்கள் தென் சீனா கடல்,கரீபியன் கடல்,மத்திய தரை கடல்,காஸ்பியன் கடல்,கருங்கடல்,அரபிக்கடல்,செங்கடல் போன்றவை ஆகும்.
# அன்னை கலை மற்றும் அறிவியல் கல்லூரி, கும்பகோணம்

**அன்னை கலை மற்றும் அறிவியல் கல்லூரி** என்பது இந்தியாவில், தமிழ்நாட்டின், தஞ்சாவூர் மாவட்டம், கும்பகோணம், கோவிலாச்சேரியில் அமைந்துள்ள ஒரு கல்லூரியாகும்.இக்கல்லூரிதிருச்சிராப்பள்ளி பாரதிதாசன் பல்கலைக்கழகஅங்கீகாரம்பெற்றது.
# அன்னை கலை மற்றும் அறிவியல் கல்லூரி, கும்பகோணம்

## துறைகள்

- தமிழ்
- ஆங்கிலம்
- தாவரவியல்
- வேதியியல்
- வர்த்தகம்
- கணினி அறிவியல்
- பொருளியல்
- புள்ளியியல்
- மனையியல்
- வரலாறு
- கணிதம்
- இயற்பியல்
- விலங்கியல்
போன்ற துறைகளில் பட்டப் படிப்புகள், பட்ட மேற்படிப்புகள் பயிற்றுவிக்கப்படுகின்றன.
# அன்னை கலை மற்றும் அறிவியல் கல்லூரி, கும்பகோணம்

## மேற்பார்வை

-
# கே. எஸ். சுப்பிரமணிய கவுண்டர்

**கே. எஸ். சுப்பிரமணிய கவுண்டர்** (*K. S. Subramania Gounder*) ஒரு இந்திய அரசியல்வாதியும் முன்னாள் தமிழ்நாட்டு சட்டமன்ற உறுப்பினரும் ஆவார். 1957மற்றும் 1962 தேர்தலில்சங்ககிரி தொகுதியில் இருந்து இந்திய தேசிய காங்கிரசுகட்சியின் வேட்பாளராகப் போட்டியிட்டுதமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் 1967 ஆம் ஆண்டு நடைபெற்ற சட்டமன்றத் தேர்தலில் ஆறுமுகம் என்ற திராவிட முன்னேற்றக் கழக வேட்பாளரிடம் தோல்வியுற்றார்.
# வறள் நிலத் தாவரங்கள்

**வறள் நிலத் தாவரங்கள்** (*Xerophytes*) எனப்படுபவை வறண்ட மணற்பாங்கான இடங்களில் வளரும் தாவரங்கள் ஆகும். இவைகளைப் பாலைவனத் தாவரங்கள் என்றும் அழைக்கலாம். அதிக வெப்பநிலை, ஒளிச்செறிவு, காற்றுவீச்சு மற்றும் குறைந்த நீா் ஆகியவைகளை இத்தாவரங்கள் எதிா்கொள்கின்றன.  
இத்தாவரங்கள் பாலைவனம் போன்ற குறைவான மழையினால், எங்கு நீா் தட்டுப்பாடு இருக்கிறதோ, அங்கு வாழ்கின்றன. இங்கு காற்று உலா்ந்தும், அதிக வெப்பத்துடனும் இருக்கும். சூாிய ஒளியின் அடா்த்தியும் அதிகமாக இருக்கும். பாலைவனத் தாவரங்களின் முக்கிய தேவை நீரை உறிஞ்சி சேமிப்பதாகும். இவ்வகைத் தாவரங்களுக்கு எடுத்துக்காட்டாக சப்பாத்திக் கள்ளி, சவுக்கு, யூஃபோா்பியா, ஆஸ்பராகஸ், அரளி போன்றவற்றைக் குறிப்பிடலாம்.  
வறள் நிலத்தாவரங்கள் இத்தகைய நீர்-தட்டுப்பாட்டுச் சூழ்நிலைகளில் உயிர்வாழ்வதற்கான சிறப்புத் தகவமைப்புகளின் பன்முகத்தன்மையை வெளிப்படுத்துகின்றன. இவை தங்களுடைய சொந்த சேமிப்பிலிருந்து தண்ணீரைப் பயன்படுத்தலாம், குறிப்பாக புதிய திசு வளர்ச்சியின் தளங்களுக்கு தண்ணீரை ஒதுக்கவோ அல்லது வளிமண்டலத்திற்கு குறைந்த நீரை இழக்கவோ தகவமைப்பைப் பெற்றுள்ளன. அதனால் மண்ணில் இருந்து குறைந்த விகிதத்தில் நீரை அனுப்புவதற்கும் ஒளிச்சேர்க்கை மற்றும் வளர்ச்சிக்காகவும் குறைந்த அளவில் நீரைப் பயன்படுத்தும் தகவமைப்புகளைப் பெற்றுள்ளன. வெவ்வேறு தாவர இனங்கள் நீர் விநியோகத்தை நிர்வகிப்பதற்கான வெவ்வேறு குணங்கள் மற்றும் வழிமுறைகளைக் கொண்டுள்ளன, இத்தகவமைப்புகளே அவை உயிர்வாழ உதவுகின்றன.
# இசபெல்லா பெரட்சே

இசபெல்ல பெரேட்ஸ் (1956 ஆம் ஆண்டு பிறந்தார்) மாண்ட்ரியலின் பல்கலைக்கழகத்தில் உளவியல் நிபுணர் ஆவார், இவர் கனடா ஆராய்ச்சி மையம் மற்றும் காசவந்த் சேரில் இசை நரம்பியல் தலைவராக உள்ளார்.  இவர் இசையமைப்பிலும், வாங்கிய இசை கோளாறுகளிலும் (அவுஸ்ஸியா) மற்றும் பொதுவாக இசை செயலாக்க அறிவாற்றல் மற்றும் உயிரியல் அடித்தளம் ஆகியவற்றிலும் புலமைத்துவம் பெற்றுள்ளார்..2005 ஆம் ஆண்டில், பெரெட்ஸ் மெக்லில்லின் யுனிவர்சிட்டி மற்றும் யுனிவர்சிட்டி டி மான்ட்ரியல் ஆகியோருடன் இணைந்த பல பல்கலைக்கழக கூட்டமைப்பு, மூளை, இசை மற்றும் ஒலி ஆராய்ச்சி (BRAMS) க்கான சர்வதேச ஆய்வகத்தின் இணை இயக்குநராக ஆனார்.. She is also currently a chief editor of the journal section Frontiers in Auditory Cognitive Neuroscience.அவர் தற்போது ஆடிடரிரி கொனிக் நேடிசியல் நியூரோசினஸில் பத்திரிகை பிரிவு எல்லைக்கோட்டின் தலைமை ஆசிரியர் ஆவார்.பெரெட்ஸ் பிரஸ்ஸல்ஸில் கல்வி கற்றார், பெல்ஜியத்தில் அவள் Ph.D. 1984 இல் யுனிவர்சிட்டி லிப்ரே டி ப்ருக்ஸெல்ஸில் சோதனை மனோதத்துவத்தில் முடித்த பினனர் அவர் UdeM இல் ஒரு ஆசிரிய பதவியிலிருந்து வருகிறார்.
# சுரகுடிப்பட்டி

**சுரகுடிப்பட்டி** (Surakudipatti) இந்தியா, தமிழ்நாடு, தஞ்சாவூர் மாவட்டத்தில் பூதலூர் வட்டத்தில் உள்ள கிராமமாகும்.
# சுரகுடிப்பட்டி

## மக்கட் தொகை

2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை - 823 . இதில் ஆண்கள் - 395 மற்றும் பெண்கள் - 428 பேர் உள்ளனர். கல்வியறிவு விகிதம் 59.09ஆகஉள்ளது.
# அழுக்காமை

## அழுக்காமை

பருந்துகளை போன்று அலகுகளை கொண்டு, விலங்குகளை வேட்டையாடி உண்ணும் பழக்கம் உடையவை.  
**உயிரியல் வகைப்பாடு**
1. திணை : விலங்கு
1. தொகுதி : முதுகுநாணி
1. வகுப்பு : ஊர்வன
1. வரிசை : கடல் ஆமை
1. துணைவரிசை : Cryptodira
1. பெருங்குடும்பம் : Testudinoidea
1. குடும்பம் : Testudinidae
# அழுக்காமை

## வடிவம்

அழகிய வடிவமுடைய ஓடுகளைக் கொண்டவை.
# அழுக்காமை

## நிறம்

பெரும்பாலும் மஞ்சள் அல்லது பழுப்பு நிறத்தில் காணப்படும்.
# அழுக்காமை

## நீளம் மற்றும் எடை

சராசரியாக 90 செ.மீ. நீளமும், 40 கி.கி. எடை வரை வளரக் கூடியவை.
# அழுக்காமை

## மேலும் தகவலுக்காக

- ஆமை
# நாடகமுறை கற்பித்தல்

**நாடகமுறை கற்பித்தல்** என்பது இயல்பாக மாணவரிடையே காணப்படும் நடிப்பாற்றலை கற்றலில் பயன்படுத்துவதாகும். ஆரம்ப, நடுநிலை வகுப்பு மாணவர்களுக்கு நாடகமுறையில் கற்பிக்கும் பொழுது பாடப்பொருள் உயிரோட்டம் பெறும்.
# நாடகமுறை கற்பித்தல்

### படிநிலைகள்

- நடிப்பதற்கு ஏற்ற பகுதிகளைத் தேர்ந்தெடுத்தல்
- நடிப்பதற்கு ஏற்ற முறையில் வடிவமைத்தல்
- நாடகமாக நடித்துக் காட்டுதல்
# நாடகமுறை கற்பித்தல்

### நாடகமுறைக்கான வழிகாட்டுதல்

- பாடப்புத்தகத்தில் இருந்து ஒரு குறிப்பிட்ட பகுதியை தேர்ந்தெடுத்து வகுப்பறையில் படித்து காண்பித்து, வசனங்களை எழுதச் சொல்ல வேண்டும். ஓரங்க வசனமாகவும் அமையலாம்.
- நாடகங்களில் உள்ள பாடத்தொடர்பான நிகழ்வுகளைப் படித்துக் காட்டலாம்.
- வரலாற்று உரையாடல்களைப் படிக்கச் செய்து, அவைகளில் அடங்கியுள்ள வரலாற்று உண்மைகளை எழுதச் சொல்லலாம்.
- பாடங்களை அறிமுகப்படுத்த நடித்துக் காட்டலாம். இது மாணவர்களின் உள்ளங்களை பாடத்தின்பால் கவரும்.
# நாடகமுறை கற்பித்தல்

### நடிப்பதற்கு ஏற்ற பகுதிகள்

1. உலகத்தில் பற்பல பகுதிகளில் வாழும் மக்கள் தொகை
1. அரசியல் சபைகள், அரசியல் ஆலோசனைக் கூட்டங்கள்
1. பெரிய தலைவரின் வாழ்க்கையில் ஏற்பட்ட நிகழ்ச்சிகள்
# நாடகமுறை கற்பித்தல்

### நடிக்கக் கூடாத பகுதிகள்

1. சண்டைக் காட்சிகள், போர்நிகழ்வுகள், இறக்கும் காட்சிகள், படுகொலைகள், தூக்கிலிடுதல், மனித உருவ அமைப்பை கேலி செய்தல் போன்றவை நடிக்கக் கூடாத பகுதிகள்
# நாடகமுறை கற்பித்தல்

### நாடகத்தின் வகைகள்

| வ.எண் | வகைப்படுத்துவதற்கான அடிப்படை | வகைகள் |  |
| --- | --- | --- | --- |
| 1 | கதாப்பாத்திரங்களின் எண்ணிக்கை | தனி நடிப்பு, குழு நடிப்பு |  |
| 2 | வசனம் இடம் பெறும் முறை | சொல்சார்ந்த நடிப்பு, செய்கை சார்ந்த நடிப்பு |  |
| 3 | அங்கங்களின் எண்ணிக்கை | ஓரங்க நாடகம், பல அங்க நாடகம் |  |
| 4 | நாடகம் நிகழ்த்தும் முறை | படிப்பதற்குரியவை, நடிப்பதற்குரியவை |  |
| 5 | புலன் அடிப்படை | கேட்பதற்குரியவை, பார்ப்பதற்குரியவை |  |
| 6 | குரல் அடிப்படை | ஒருவரே பல கதாப்பாத்திரத்தில் பல குரலில் நடிப்பது, ஒவ்வொரு கதாப்பாத்திரத்திற்கும் தனித்தனி நபர் நடிப்பது | } |
# சக்தி வளங்கள்

**சக்தி வளங்கள்** என்பது எரி பொருளாகவும், மின் ஒளி பெறவும் உபயோகப் படுத்தப்படும் வளங்கள் சக்தி வளங்கள் எனப்படும். இவ்வளங்கள் இரு வகைப்படும்.
# சக்தி வளங்கள்

## சக்தி வளங்களின் வகைகள்

மரபு சார்ந்த சக்தி வளங்கள் மற்றும்
மரபு சாரா சக்தி வளங்கள்
# சக்தி வளங்கள்

## மரபு சார் சக்தி வளம்

மரபு சார் சக்தி வளம் என்பது பாரம்பரியமாக தொன்று தொட்டு மனிதர்களால் உபயோகப் படுத்தப் படும் தொல்லுயிர் சக்திகளான நிலக்கரி, இயற்கை வாயு,பெட்ரொலியம், அணுமின் சக்தி போன்றவை
1. அனல் மின் சக்தி வளங்கள்
1. நீர் மின் சக்தி வளங்கள்
1. அணு மின் சக்தி வளங்கள்
# சக்தி வளங்கள்

## தமிழ்நாட்டில் அனல் மின் சக்தி நிலையங்கள்

.* நெய்வேலி - 2490 மெகா வாட்
- வடசென்னை - 1200 மெகா வாட்
- தூத்துக்குடி- 1000 மெகா வாட்
- மேட்டுர் -.600 மெகா வாட்
# சக்தி வளங்கள்

## தமிழ்நாட்டில் நீர் மின் நிலைங்கள்

- குந்தா -500 மெகா வாட்
- மேட்டுர் -840 மெகா வாட்
- ஆழியார் -60 மெகா வாட்
- கோதையார் -100 மெகா வாட்
- சோலையர் -95 மெகா வாட்
- காடம்பாறை- 400 மெகா வாட்
- கீழ் மேட்டுர்- 120 மெகா வாட்
- பாபநாசம்- 32 மெகா வாட்
- பைகாரா- 150 மெகா வாட்
# சக்தி வளங்கள்

## தமிழ்நாட்டில் அணு மின் சக்தி வளங்கள்

- கல்பபாக்கம் -500 மெகா வாட்
- கூடங்குளம் -1000 மெகா வாட்
# சக்தி வளங்கள்

## மரபு சாராசக்தி வளங்கள்

மரபு சாரா சக்தி வளங்களில் கீழ் கண்ட வளங்கள் அடங்கும்.
- சூரிய சக்தி
- காற்றாலை சக்தி - 5028 மில்லியன் வாட்
- ஓத அலை சக்தி
- புவி வெப்ப சக்தி
- உயிர் எரி சக்தி -130 மில்லியன் வாட்
- கரும்பு சக்கையிலிருந்து பெறப்படும் சக்தி- 411 மில்லியன் வாட்
# ஈச்சங்குடி

இந்தியா-தமிழ்நாடு, தஞ்சாவூர் மாவட்டத்தில் பாபநாசம் தாலுகாவில் கணபதி அக்ரஹாரம்என்றகிராமம் உள்ளது.
# ஈச்சங்குடி

## விளக்கப்படங்கள்

ஈச்சங்குடியில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 2596 இருந்தது. ஆண்கள்-1289 மற்றும் பெண்கள்- 1307 .பாலின விகிதம் 1014. கல்வியறிவு விகிதம் 72.78ஆகஉள்ளது.
# செபாசுடியன் பிராங்க்

**செபாசுடியன் பிராங்க்** (*Sebastian Franck*) (20 சனவரி 1499 - 1543) என்பவர் 16 ஆம் நூற்றாண்டைச் சேர்ந்த செருமானிய சுதந்திரச் சிந்தனையாளரும் மனிதப் பண்பாட்டியலாளரும் அதிதீவிரமான சீர்திருத்தவாதியும் ஆவார்.
# செபாசுடியன் பிராங்க்

## வாழ்க்கை வரலாறு

பிராங்க் சுவாபியாவின் (பவேரியா) டோனவ்ஒர்த்தில் 1499 ஆம் ஆண்டு பிறந்தார். இவர் தனது பெயரை பிராங்க் வோன் வார்ட் என்று மாற்றிக்கொண்டார். 1515 ஆம் ஆண்டு மார்ச் 26 ஆம் நாள் இன்கோல்சுடாட் பல்கலைக்கழகத்திற்குள் நுழைந்தார். பின்னர் இவர் இப்பல்கலைக்கழகத்துடன் இணைக்கப்பட்டிருந்த ஐடெல்பெர்கு தொமினிக்கன் சபையின் பெத்தலஹேம் கல்லூரிக்குச் சென்றார். இங்கு இவர் மார்ட்டின் புசெர் மற்றும் மார்டின் பிரெச்ட் ஆகியோரைச் சந்தித்தார். 1518 ஆம் ஆண்டு அக்டோபரில் இவர்களோடு இவர் மார்ட்டின் லூதரின் ஐடெல்பெர்கு விவாவதத்தில் கலந்து கொண்டார்.
# சோடியம் ஆர்சனைட்டு

## தயாரிப்பு மற்றும் கட்டமைப்பு

ஆர்சனிக் டிரையாக்சைடுடன் சோடியம் கார்பனேட்டு அல்லது சோடியம் ஐதராக்சைடு சேர்த்து வேதிவினைக்கு உட்படுத்தினால் சோடியம் மெட்டா - ஆர்சனைட்டு மற்றும் சோடியம் ஆர்தோ ஆர்சனைட்டுகளின் கலவை உருவாகிறது
# சோடியம் ஆர்சனைட்டு

## தீமைகள்

நுகர்தல் அல்லது தோல் மூலமாக சோடியம் ஆர்சனைட்டு அதன் புற்றுநோய் மற்றும் கரு ஊனப் பண்புகளுடன் மனித உடலுக்குள் செல்ல வாய்ப்புள்ளது. இச்சேர்மத்தை தொடநேர்ந்தால் தோல் எரிச்சல், தீக்காயம், அரிப்பு, தடித்த தோல், வெடிப்பு, நிறமிழப்பு, பசியின்மை, நாக்கில் ஒருவித உலோக அல்லது பூண்டு சுவை, வயிற்று வலி, குமட்டல், வாந்தி, வயிற்றுப்போக்கு, மன அழுத்தம், இரத்த அழுத்தம் மற்றும் தலைவலி போன்ற உடல் உபாதைகள் ஏற்படலாம். அதிகப்படியான சோடியம் ஆர்சனைட்டு நரம்பு மண்டல சேதத்திற்கு வழிவகுக்கலாம். இதனால் உடல் பலவீனம், ஒருங்கிணைப்பின்மை, இறுதியில் முடக்குவாதம் மற்றும் மரணமும் கூட ஏற்படலாம்
# சோடியம் ஆர்சனைட்டு

## பயன்

பெரும்பாலும் சோடியம் ஆர்சனைட்டு ஒரு பூச்சிக்கொல்லியாகப் பயன்படுத்தப்படுகிறது. இது மேலும் பதப்படுத்தியாகவும், கிருமிநாசினியாகவும், சாயமிடுதல் மற்றும் சோப்பு தயாரித்தலிலும் பயன்டுகிறது.
வெப்ப அதிர்ச்சி வகை புரதங்கள் மற்றும் சைட்டோபிளாச அழுத்த மணித்துகள்களில் உற்பத்திக்கு சோடியம் ஆர்சனைட்டு பயன்படுகிறது.
# சோடியம் ஆர்சனைட்டு

## பாதுகப்பு

சுண்டெலிகளுக்கு வாய்வழியாக கொடுக்கப்பட்டால் சோடியம் ஆர்சனைட்டின் உயிர்கொல்லும் நச்சு அளவு (LD50) 40 மில்லி கிராம்/கிலோகிராம் ஆகும்
# ஜான் ஹென்றி விளைவு

**ஜான் ஹென்றி விளைவு** என்பது கட்டுப்பாட்டு குழுவால் எதிர்வினை நடத்தை மூலம், சோதனைகள் மூலம் அறிமுகப்படுத்தப்பட்ட ஒரு சோதனை .  
கட்டுப்பாட்டுக் குழுவின் உறுப்பினர்களாக தங்கள் கட்டுப்பாட்டை ஒரு கட்டுப்பாட்டு அறிந்திருந்தால், மற்றும் அவர்களது செயல்திறனை சிகிச்சை குழுவோடு ஒப்பிட முடியுமா என்றால், கட்டுப்பாட்டு குழுவில் உள்ள உறுப்பினர்கள் கட்டுப்பாட்டுக் குழு வானது அனுகூலமற்ற நிலை என்று அறிந்து அதிலிருந்து வெளியே வர கடுமையாக முயற்சி செய்வர் .  
எடுத்துக்காட்டாக, சிகிச்சையில் இருக்கும் பாடசாலை வகுப்புகள் ஒரு கூடுதல் உதவி ஆசிரியரைப் பெறும் ஒரு கல்வி முயற்சியில், கட்டுப்பாட்டு குழுவில் உள்ள மாணவர்கள் அந்த குறைபாட்டைச் சமாளிக்க கடினமாக உழைக்கலாம்.  
முதல் முறையாக கேரி சரேட்ஸ்ஸ்கியால் (1972) இந்த வார்த்தை பயன்படுத்தப்பட்ட போது 1870 களில் ஜான் ஹென்றியின் புகழ்பெற்ற அமெரிக்க எஃகு டிரைவர், அவரது வெளியீடு ஒரு நீராவி துரையுடன் ஒப்பிடுகையில் கேட்டதைக் கேள்விப்பட்டபோது,மிகவும் கடினமாக இந்தஇயந்திரத்தை சிறப்பாக்க  முற்படும் போது இறந்தார்.
.
# டார்க் கான்டினன்ட்

**டார்க் கான்டினன்ட்** என்பது லாஸ் ஏஞ்சல்ஸ்-ன் நியு வேவ் இசைக்குழுவின் கலைஞர், வால் ஆஃப் வூடு -வால் வெளியிடப்பட்ட முதல் முழு நீளம் கொண்ட ஆல்பமாகும், இது 1981 இல் IRS ரெகார்ட்ஸில் வெளியிடப்பட்டது. இது அமெரிக்க ஆல்பத்தின் அட்டவணையில் # 177 ஐ அடைந்தது. இதன் குறுந்தகடுப் பதிப்பை 1992 இல் A & M நிறுவனம் வெளியிட்டது. ஆஸ்திரேலியாவின் லேபிள் ரேவன் ரெகார்ட்ஸ் நிறுவனம் 2009 ஆம் ஆண்டில் கால் ஆஃப் தி வெஸ்ட்(Call of the West) உடன் இணைத்து டார்க் கான்டினன்ட்-ன் ஒரு நவீன மறுபதிப்பு குறுந்தகட்டினை(CD) வெளியிட்டது.  
ஒரு முன்னோடி மதிப்பீட்டில், ஆல்மியூசிக்(Allmusic) நிறுவனம் டார்க் கான்டினன்ட்(Dark Continent) வால் ஆஃப் வூட்டோவின் மிகப்பெரிய ஆல்பம் என அறிவித்ததோடு அவரின் சீரான வலுவான பாடல் எழுதும் திறமையையும், உண்மையான குரல் வளத்தையும், பாடும் பாணியையும் சுட்டிக்காட்டியது.
# மரக்கட்டைத் தாவரங்கள்

**கெட்டிமரத் தாவரங்கள்** (*Woody plant*) அல்லது **மரக்கட்டைத் தாவரங்கள்** பல்வேறு வகையான கட்டுமானப் பணிகளுக்கு பயன்படுத்தப்படும். பூக்கும் தாவரங்கள் மரக்கட்டையாகப் பயன்படுகின்றன.  
தாவரத்தின் கருநிறமான மையப்பகுதி **வன்கட்டை** எனப்படும். தாவரத் தண்டின் மென்மையான வெளிப்பகுதி **மென்கட்டை** எனப்படும். மென்கட்டை அதன் பெயருக்கு ஏற்ப தாவரத்தில் நீாினைக் கடத்த உதவுகிறது. வன்கட்டை தாவரங்களுக்கு வலிமையையும், கடினத்தன்மையையும் மற்றும் உறுதியையும் அளிக்கிறது. வன்கட்டை மென்கட்டையை விட அதிக உறுதியானது. பூஞ்சைகள், கரையான்கள் மற்றும் துளையிடும் பூச்சிகள் வன்கட்டையை பெரும்பாலும் சிதைப்பதில்லை.  
வன்கட்டையில் பிசின், அரக்கு, எண்ணெய் முதலியன காணப்படுவதால், வன்கட்டை கடினத்தன்மையையும், பூஞ்சைகளை எதிா்க்கும் தன்மையையும் பெற்றுள்ளது. வன்கட்டை பொதுவாக அதிக மெருகேறும் தன்மையுடையது. இது அதிக அளவில் பயன்படுத்தப்படுகிறது. பூஞ்சைகளும், கரையான்களும் மென்கட்டையை மிக அதிக அளவில் சிதைக்கின்றன.
# மரக்கட்டைத் தாவரங்கள்

## கட்டையின் பயன்கள்

1. காடுகளிலிருந்து கிடைக்கும் பயனுள்ள பொருள்களுள் மரக்கட்டை முதன்மையானது. இது வீடுகளிலும், தொழிற்சாலைகளிலும் பெருமளவில் பயன்படுத்தப்படுகிறது. அணைகள், வீடுகளின் கட்டுமானப் பணிக்கு மரக்கட்டை பொிதும் பயன்படுகிறது.
1. நல்ல தரம்வாய்ந்த கட்டைகள் மரச்சாமான்கள் செய்வதற்கும், மரத்தாலான அழகுப் பொருட்கள் செய்வதற்கும் பயன்படுகின்றன.தேக்கு, சந்தனம், ரோஸ்கட்டை மகோகனி,வால்நெட் போன்ற கட்டைகள் மரச்சாமான்கள் செய்வதற்கு பயன்படுகின்றன.
1. மாட்டு வண்டிகள், இரயில் பெட்டிகள், பாரம் ஏற்றிச் செல்லும் நான்கு சக்கர ஊர்திகள், பேருந்துகள், சரக்குந்துகள் ஆகியவற்றின் கட்டுமானப் பணிக்கு பல்வேறு மரவகைகள் பயன்படுகின்றன.
1. கப்பல், படகு மற்றும் கட்டுமரம் ஆகியவை வடிவமைப்பதற்கு கடினமான, நீா் உறிஞ்சாத மரக்கட்டைகள் பயன்படுத்தப்படுகின்றன.
1. வலிமையான உறுதியான மரக்கட்டைகள் தொடருந்து தண்டவாள குறுக்குக் கட்டைகளாக பயன்படுத்தப்படுகின்றன.
1. பல்வேறு வகையான விளையாட்டுப் பொருட்கள் தயாாிப்பதற்கு, மென்மையான, வலிமைமிகுந்த இலகுதன்மையுடைய கட்டைகள் பயன்படுத்தப்படுகின்றன.
1. வில்லோ மரத்திலிருந்து கிாிக்கெட் மட்டைகள் தயாாிக்கப்படுகின்றன. மல்பொி மரத்திலிருந்து ஹாக்கி மட்டைகள், கிாிக்கெட் குறிக்கொம்பு முதலியன தயாாிக்கப்படுகின்றன.
1. தற்பொழுது ஒட்டுப்பலகை தயாாிக்கும் தொழிற்சாலைகள் அதிக அளவில் உள்ளன. மென்மையான மரப்பட்டைகள் ஒன்றன் மீது ஒன்றாக அடுக்கி இடைப்பட்ட பகுதியில் கோந்து தடவப்பட்டு ஒட்டப்படுகின்றன. கோந்து, மரப்பட்டைகள் இணைந்து, உருவாக்கப்பட்ட,மரப்பட்டைகளின் அடுக்கு **ஒட்டுப்பலகை** எனப்படும். இது பெரும்பாலும், வாசற்கதவுகள், குறுக்குச்சுவா்கள், தடுப்புப்பெட்டகங்கள், அலமாாிகள், மேசைகளின் மேற்பரப்பு ஆகியவைகளை தயாாிக்கப் பயன்படுகிறது.
1. மென்மையான நிறமற்ற விலை குறைந்த கட்டைகள் தீப்பெட்டிகள் மற்றும் தீக்குச்சிகள் தயாாிக்கப் பயன்படுகிறது.
1. **எபிட்ரா** என்னும் தாவரம் மருத்துவ சிறப்பு வாய்ந்தது. இதன் கட்டையிலிருந்து பிாித்தெடுக்கப்படும் எபிட்ரின் என்ற மருந்து ஈளைநோயைக் குணப்படுத்தப் பயன்படுகிறது.  
1. ஏழாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.
1. Hickey, M.; King, C. (2001). The Cambridge Illustrated Glossary of Botanical Terms. Cambridge University Press.
1. "Global Forest Resources Assessment 2005/Food and Agriculture Organization of the United Nations" (PDF).
1. Horst H. Nimz, Uwe Schmitt, Eckart Schwab, Otto Wittmann, Franz Wolf "Wood" in Ullmann's Encyclopedia of Industrial Chemistry 2005, Wiley-VCH, Weinheim. doi:10.1002/14356007.a28_305
1. fossils show origins of wood". CBC.ca. August 12, 2011. Retrieved August 12, 2011.
1. Woods, Sarah. "A History of Wood from the Stone Age to the 21st Century". EcoBUILDING. A Publication of The American Institute of Architects. Retrieved March 28, 2017.
# மாநில அரசுத் தலைமை வழக்குரைஞர்

**மாநில அரசுத் தலைமை வழக்குரைஞர்** ( Advocate General) (அ) உயர் நீதிமன்றத் தலைமை வழக்குரைஞர் (அ) வழக்குரைஞர் தலைவர் என்பவர்
இந்திய வழக்குரைஞர் கழகம் சட்டப்படி ஒரு மூத்த வழக்கறிஞர் ஆவார். இந்திய அரசியலமைப்பு சட்டம் 165 இன் பிரிவின்படி ஒவ்வொரு மாநிலத்துக்கும் ஒரு அரசுத் தலைமை வழக்குரைஞர் நியமிக்கப்படவேண்டும். இவர் அந்தந்த மாநில ஆளுநரால் நியமிக்கப்படுகிறார். இவரே மாநில அரசு சார்பில் வழக்குகளில் வாதாடுவார் மற்றும் அரசுக்கு சட்ட ஆலோசனைகள் வழங்குவார். உயர்நீதிமன்ற நீதிபதியாக தகுதியுடைய சட்ட வல்லுநர்கள் மட்டுமே இந்த பதவிக்கு பரிந்துரை செய்யப்படுவார்கள்.
# மாநில அரசுத் தலைமை வழக்குரைஞர்

## இதனையும் காண்க

- இந்திய அரசுத் தலைமை வழக்குரைஞர்
- தமிழக அரசுத் தலைமை வழக்குரைஞர்
# கூட்டு வாழ்க்கை

**கூட்டு வாழ்க்கை** (*Commensalism*) என்பது, சுற்றுச்சூழலில், இரண்டு உயிரினங்களுக்கு இடையில் உள்ள உறவுகளின் தொகுப்பாகும், இரண்டு உயிரினங்களில், ஒரு உயிரினம் மற்ற உயிாியின்நலன்களை பாதிக்காது.இது பங்கிடு வாழ்விற்கு முரணாக உள்ளது. இதில் இரு உயிரினங்களும் ஒன்றுக்கொன்று நன்மை பயக்கும், ஏமென்சாலிசம்- ஒன்று பயனடையும் மற்றொன்று பாதிக்கப்படாது, ஒட்டுண்ணி வகையில் ஒன்று பாதிக்கப்படும் போது ஒன்று நன்மை பயக்கும். "Commensalism" என்ற வார்த்தை "commensal" என்ற வார்த்தையிலிருந்து பெறப்பட்டது, அதாவது மனித சமூக தொடர்புகளில் "பகிா்வு அட்டவணையில் சாப்பிடுவதாகும்", பிரஞ்சு மூலம் மத்தியதர லத்தீன் மொழிச்சொற்களில் இருந்து " -, பொருள் "ஒன்றாக", மற்றும் மென்சா, அதாவது "அட்டவணை" அல்லது "உணவு"என்பதாகும் .வேட்டையாடுகின்ற விலங்குகளை பின்பற்றுகின்ற சடலத்தை உண்பவர்களைப் போல் இரண்டாவது விலங்குகளால் கழிவுப்பொருட்களைப் பயன்படுத்துவதை விவரிப்பதற்கு இந்த சொல் பயன்படுத்தப்பட்டது, ஆனால் அவர்கள் உணவை முடிக்கும்வரை காத்திருந்து உணவு பெறப்பட்டது.  
உயிரியலில், கமன்சாலிசம் இரு இனங்களின் தனிநபர்களுக்கிடையேயான ஒரு தொடர்பாகும் இதில் ஒரு இனம் மற்றவர்களிடமிருந்து உணவு அல்லது வேறு நன்மைகள் பெறுகிறது அல்லது பின்தொடர்கிறது அல்லது பயனில்லாமலும் உள்ளது. பயன் பெறும் இனங்கள் ஆதார வகைகளிலிருந்து ஊட்டச்சத்துக்கள், தங்குமிடம், ஆதரவு அல்லது வாகனம் ஆகியவற்றைப் பெறலாம். பொதுவான உறவு பெரும்பாலும் ஒரு பெரிய ஆதார உயிாி மற்றும் ஒரு சிறிய பயனடையும் உயிாிக்கும் இடையேஆனது; ஆதார உயிரினம் மாற்றமடையாதது, அதேசமயத்தில் தாங்குயிாி இனங்கள் அதன் பழக்கவழக்கங்களோடு பெரும் கட்டமைப்பு மாற்றம்பெறும். சுறாக்கள் மற்றும் பிற மீன்களுடன் இணைந்த சவாரி இவ்வமைப்பு போன்றவை. ரிமோரா மற்றும் பைலட் மீன் இரண்டும் தங்கள் ஆதார உணவுகளின் மிச்சங்களை உண்கின்றன. பல பறவைகள் மேய்ச்சல் பாலூட்டிகளின்மீதுள்ள பூச்சிகளை உண்ணும் போது மற்ற பறவைகள் மண் கிளறுதலின் மூலம் உணவைப் பெறுகின்றன. பல்வேறு கடிக்கும் பேன்கள்பி,ளியா மற்றும் பறக்கும் பூச்சிகள் கூட்டு வாழ்வு வாழ்பவை. இவை பறவைகளின் இறக்கைகள் மற்றும் பாலூட்டிகளில் இருந்து தோலின் மெல்லிய செதில்களில் தீங்கு விளைவிக்காது வாழ்பவை.  
1876 இல் பியர்-ஜோசப் வான் பெனெடென் "commensalism" என்ற வார்த்தையை அறிமுகப்படுத்தினார்.
# கூட்டு வாழ்க்கை

## இதனையும் பார்க்கவும்

- ஒட்டுண்ணி வாழ்வு &ndash; ஒரு உயிரினம் மற்றொரு உயிரினத்தின் இழப்பில் பயன்பெறும் இடத்தில்
- ஒன்றிய வாழ்வு &ndash; இரு வேறுபட்ட உயிரியல் இனங்களிடையே உயிரினங்கள், நெருக்கமாகவும், நீண்ட காலத்துக்கும் இணைந்து வாழும் முறையாகும்
- நுண்ணுயிர்கட்டு
# கோவிந்தபுரம் ஊராட்சி (தஞ்சாவூர்)

**கோவிந்தபுரம் ஊராட்சி** (*Govindapuram Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கோவிந்தபுரம் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2569 ஆகும். இக்கிராமத்தில் மொத்த 666 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 80.2% மற்றும் பெண்களின் எழுத்தறிவு விகிதம் 38.1% ஆகும்.
# நந்தவனம்பட்டி

****இந்தியா -தமிழ்நாடு,தஞ்சாவூர் மாவட்டத்தில் பூதலூர் தாலுக்காவில் நந்தவனம்பட்டிஎன்றகிராமம்உள்ளது.
# நந்தவனம்பட்டி

## விளக்கப்படங்கள்

நந்தவனம்ப்பட்டியில் 2001 -ல்மக்கள் தொகை கணக்கெடுப்பின்படி, மொத்த மக்கள் தொகை- 1895 ஆண்கள்- 962 மற்றும் பெண்கள்- 933. பாலின விகிதம் 970. கல்வியறிவு விகிதம் 66.79 ஆக உள்ளது.
# நெல்சன் கியாங்

நெல்சன் யுவான்-ஷெங் கியாங், மாசசூசெட்ஸ் கண் மற்றும் காது நோயாளியின் ஈடான்-பீபாடி ஆய்வகத்தின் முன்னாள் இயக்குநராகவும், ஹார்வர்ட் மருத்துவ பள்ளியில் ஓட்டாலஜி அண்ட் லாரிங்காலஜி பேராசிரியராகவும், மாசசூசெட்ஸ் இன்ஸ்டிடியூட் ஆப் டெக்னாலஜியின்கௌரவப் பேராசிரியராகவும் இருந்தார். .அவர் மாசசூசெட்ஸ் பொது மருத்துவமனையில் நரம்பியல் கௌரவப் பேராசிரியராகவும் மற்றும் மாசசூசெட்ஸ் கண் மற்றும் காது மருத்துவமனைக்கு ஒரு அறங்காவலராகவும் இருந்தார்.  
கியாங் நான்கு சீன பல்கலைக்கழகங்களில் கௌரவ அல்லது ஆலோசனை பேராசிரியராக இருந்து ,சீனாவில் ஐந்து அமைச்சரகங்களில் மக்களுக்கு அறிவுறுத்துகிறார்.அவர் தனது ஆய்வுப்படிப்பை. 1955 ஆம் ஆண்டில் சிகாகோ பல்கலைக் கழகத்திலும் மற்றும் ஜெனீவா பல்கலைக்கழகத்தில் கௌரவ எம்.டி பட்டத்தையும் பெற்றார்.1992 ல் அவர் பேச்சு மற்றும் கேட்டல் அறிவியல் திட்டம் (இப்போது பேச்சு மற்றும் கேட்டல் உயிர் அறிவியல் மற்றும் தொழில்நுட்ப திட்டம்) நிறுவப்பட்ட திலிருந்து ஓய்வு பெற்றார்.அவரது முன்னாள் மாணவர், எம். சார்லஸ் லிபர்மன், அவருக்கு ஈடன்-பீபாடி ஆய்வக இயக்குநராக நியமிக்கப்பட்டார். அவரது தற்போதைய ஆர்வம் சுகாதார ம் மற்றும் உலக கல்வியில் உள்ளது.
# வீசனம்

வீசனம் (Pheasant) எனும் பறவை ஆசியாவைத் தாயகமாகக் கொண்டது. இமயமலையிலும், திபெத்து, சீனா முதலிய நாடுகளிலும் இது மிகுதியாக உண்டு. இங்கிருந்து கிரேக்கர்களாலும், ரோமானியர்களாலும் ஐரோப்பாவுக்குக் கொண்டு செல்லப்பட்டது. பிறகு அமெரிக்காவிலும்விற்கும் கொண்டு செல்லப்பட்டது. இந்தியாவில் இப்பறவை காணப்படுவதில்லை.
# வீசனம்

## சிறப்பு

இன்று அமெரிக்காவில் தென் டகோடா மாநிலத்தின் தேசியப் பறவையாக உள்ளது.
# வீசனம்

## உணவுப்பழக்கம்

இப்பறவைகள் விதைகள், தானியங்கள், வேர்கள் மற்றும் சிறு பழங்களைச் சாப்பிடுகின்றன, கோடையில் அவை பூச்சிகள், புதிய பச்சை தளிர்கள், சிலந்திகள், மண்புழுக்கள் மற்றும் நத்தைகள் ஆகியவற்றை உணவாகக் கொள்கின்றன.
# வீசனம்

## இயல்பும் வகைகளும்

ஆண்பறவைகள் கூடுகட்டுவதில் ஈடுபடுவதில்லை. ஒவ்வொரு ஆணும் பல பெண் பறவைகளுடன் வாழும். வீசனம் கோழிக்கும் மயிலுக்கும் நெருங்கிய உறவானது. மயிலைப் போலவே, இப்பறவையும் இரவில் ஆபத்துக்கு தப்ப மரக்கிளைகளின் உச்சியில் தூங்கும் இயல்புடையது. ஆண் பறவை பெண் பறவையை விட அதிக நாட்கள் உயிர்வாழும் தன்மையுடையது. ஆண் பறவை பெண் பறவையைவிட நீளமான வாலினைக் கொண்டது.  
வீசனம் பறவை அதன் நிறத்திற்கேற்ப பொன் வீசனக் கோழி, வெள்ளி வீசனக்கோழி என அறியப்படுகின்றன. இதன் இறைச்சி உண்பதற்கு ஏற்றது. கொண்டை வீசனக் கோழிக்குத் தலையில் மயிலைப்போலக் கொண்டை உண்டு. இதன் நிறம் பிரகாசமான மரகதப் பச்சையும் அதனுடன் சிவப்பும் பொன்னிறமும் கலந்திருக்கும். பெண் பறவைக்கு நிறம் மஞ்சளாக இருக்கும்.
# வீசனம்

## நூறு கண் வீசனக்கோழி

நூறு கண் வீசனக்கோழி (Argus Pheasant) சுமத்திராவிலும், மலேசியாவிலும் உண்டு. இதன் வாலிலும் சிறகிலும் கண்கள் போன்ற வெண்மையும் கருமையும் கலந்த பல புள்ளிகள் இருப்பதால் இப்பெயர் வந்தது. ஆண் நடிக்கும்போது சிறகுகளை விரித்து அவைகளிலுள்ள கண்களைக் காட்டி ஆடும்.
# வீசனம்

## சொற்பிறப்பியல்

ஆக்ஸ்போர்டு ஆங்கில அகராதியின்படி, "ஃபெசண்ட்" என்ற வார்த்தையானது, ஜோர்ஜியாவில் இப்போது ரியோனி நதி என்று அழைக்கப்படும் புராதனப் பெயரான "ஃபாஸிஸ்" (Phasis) என்பதிலிருந்து வந்தது. இது கிரேக்க மொழியிலிருந்து லத்தீன் மொழிக்கு பிரெஞ்சு மொழிக்கும் பின்னர் ஆங்கிலத்திற்குச் சென்றது, 1299 ஆம் ஆண்டில் ஆங்கிலத்தில் முதல் முறையாக தோன்றியது.